OpenLLM-France/wikimedia huggingface dataset:
# Next

Next pot fer esment a:
* Next (pel·lícula), un thriller de ciència-ficció dirigit per Lee Tamahori basat en la història curta L'home daurat de Philip K. Dick;
* NeXT, una companyia de computadors;
* NEXT: un acrònim emprat en xarxes informàtiques, ear end crosstalk o paradiafonia;
* Next (programa), un programa de televisió emès per MTV;
* Next (novela), una novel·la escrita per Michael Crichton.
* Next Models, una agència de models http://www.nextmodels.com/#/home
«Next» té aquests significats:
Viccionari
# Nexenta OS

NexentaOS és un sistema operatiu basat en DebianGNU/OpenSolaris per a IA-32 i els sistemes basats en x86-64. És la primera distribució que combina GNU amb el nucli d'OpenSolaris i amb les utilitats de l'espai d'usuari del nucli. Nexenta Systems, Inc. ha iniciat el projecte i patrocina el seu desenvolupament continuat. Nexenta es basa en Ubuntu, però amb el Linux substituït pel nucli d'OpenSolaris. Fer això estalvia temps i recursos sense haver de crear més programari pel sistema base. Hi ha dos dipòsits APT oficials: "prova" i "inestable", que sumen 12.222 paquets. Pel llançament oficial es planteja un tercer dipòsit "estable".
NexentaOS està disponible en LiveCD, instal·lador de disc dur i en imatge de VMware. Els CDs del codi font estan també disponibles per la transferència directa. Donat que Nexenta no utilitza el nucli Linux i Sun Microsystems va començar recentment a llançar el codi del seu sistema operatiu, Solaris, l'ajuda pel maquinari obert no és encara tan diversa como altres variants de Debian. Les versions privatives de Solaris s'han fet per ser més compatibles amb el programari de Sun i els equips basats en SPARC, mentre que falta el suport en x86. Però aquesta situació està canviant ràpidament ara que la majoria del codi base de Solaris ha set obert sota la llicència CDDL de Sun i soporta els controladors binaris sobre una interfície d'aplicació binaria ABI estable. Això fa legal que els fabricants de maquinari llancin controladors de dispositiu sense el codi font.

## Historial de versions

| Versió | Data de sortida | Nom | Versió Ubuntu | Versió OpenSolaris |
| 1.0 | Febrer del 2008 | Elatte | 6.06 | 2008.05 b85 |
| 1.0.1 | 10 de juny de 2008 | Elatte | 6.06 | 2008.05 b85+ (act. b87,b88 i b90) |
| 2.0 | 25 de maig de 2009 | Hardy | 8.04 LTS | 2008.11 b104 |
| 3.0.1 | 17 de setembre de 2010 | - | 8.04 LTS | 2009.06 b134 |

## Vegeu també

* OpenSolaris
* SchilliX (live CD d'OpenSolaris)
* Belenix (live CD d'OpenSolaris)

## Enllaços externs

* DistroWatch
* Anunci a la llista de desenvolupament de l'Ubuntu (anglès)
* Article a Slashdot (anglès)
* Lloc web de Nexenta Systems (anglès)
# Next (programa)

Next és un programa de la cadena MTV. Està realitzat especialment per a solters i solteres desesperats per aconseguir parella.

## Temàtica

La seua temàtica consisteix a triar un xic o xica que busque parella. Després, la producció s'encarrega de trobar cinc persones amb perfils distints, els pugen a un autobús i els duen fins a on està el participant.
Un a un van baixant els candidats, si al participant li agrada la persona, ho convidarà a realitzar alguna activitat, pla o cita, si a mesura que passa el temps, veu que no li atrau, no li agrada o simplement no tenen molt en comú, aquest dirà la paraula Next ("següent o pròxim" en anglès) per a "expulsar-lo" i així donar pas al següent concursant.
A mesura que els candidats vagen passant el temps amb el concursant, aquests guanyaran diners, depenent de la quantitat de minuts que hagen passat junts. Si al final de la cita, el participant tria a un dels concursants, aquest tindrà dret a triar una segona cita, o dur-se els diners acumulats; si tria altra cita, aquesta es realitza fora de càmeres i sense guanyar diners. Per cada minut l'home o la dona es guanya US$1. ($500 En Xile)

## Curiositats

* En la versió xilena, el bus, en comptes de ser un bus americà, és un bus Marcopolo Viaggio GV 1000 facilitat al canal Mega per l'empresa Epysa, representant a Xile de la marca de busos brasilera Marcopolo. De manera similar, el vehicle que s'utilitza per a les cites, en comptes de ser una van Ford Econoline, és un jeep Suzuki Gran Nomade.
* En la mateixa versió, hi ha una jove dita Daniela, la qual ha anat 3 vegades al programa, la primera vegada va ser com pretendent on es va dur els diners, la segona vegada va ser com pretendent però va ser rebutjada, i la tercera vegada va ser com protagonista on es va quedar amb un pretendent.

## Programes relacionats

* MTV Exposed
* Next Xile

## Enllaços externs

* (anglès) Lloc web de Next en MTV.com Arxivat 2009-03-12 a Wayback Machine.
Viccionari
# NGC 88

NGC 88 és una galàxia espiral a la constel·lació del Fènix. Forma part del grup de galàxies anomenat Robert's Quartet.

## Referències

* ↑ Afirmat a: SIMBAD.
* ↑ Afirmat a: Comparison LEDA/SIMBAD octobre 2002. Catalogue to be published in 2003. Llengua del terme, de l'obra o del nom: anglès. Data de publicació: 2002.
* ↑ Elaine Sadler «The 6dF Galaxy Survey: final redshift release (DR3) and southern large-scale structures» (en anglès). Monthly Notices of the Royal Astronomical Society, 2, 21-10-2009, pàg. 683–698. DOI: 10.1111/J.1365-2966.2009.15338.X.
* 1 2 Thomas H. Jarrett «The Two Micron All Sky Survey (2MASS)» (en anglès). Astronomical Journal, 2, 01-02-2006, pàg. 1163–1183. DOI: 10.1086/498708.

## Enllaços externs

* NGC 88 a WikiSky: DSS2, SDSS, GALEX, IRAS, Hydrogen α, X-Ray, Astrophoto, Sky Map, Articles i imatge (anglès)
# NGC 9

NGC 9 és una galàxia espiral a la constel·lació de l'Pegàs.

## Referències

* ↑ Afirmat a: SIMBAD.
* ↑ Afirmat a: Comparison LEDA/SIMBAD octobre 2002. Catalogue to be published in 2003. Llengua del terme, de l'obra o del nom: anglès. Data de publicació: 2002.
* ↑ R. Brent Tully «Cosmic flows: Green Bank Telescope and Parkes H I observations» (en anglès). Monthly Notices of the Royal Astronomical Society, 2011, pàg. 2005–2016. DOI: 10.1111/J.1365-2966.2011.18515.X.
* 1 2 Thomas H. Jarrett «The Two Micron All Sky Survey (2MASS)» (en anglès). Astronomical Journal, 2, 01-02-2006, pàg. 1163–1183. DOI: 10.1086/498708.

## Enllaços externs

* NGC 9 a WikiSky: DSS2, SDSS, GALEX, IRAS, Hydrogen α, X-Ray, Astrophoto, Sky Map, Articles i imatge (anglès)
# Puntius pookodensis

Puntius pookodensis és una espècie de peix cipriniforme de la família dels ciprínids.

## Referències

* ↑ Hamilton, F. [Buchanan] 1822. An account of the fishes found in the river Ganges and its branches. Edimburg i Londres. Fishes Ganges: i-vii + 1-405, Pls. 1-39.
* ↑ BioLib
# Navel

«Navel» té aquests significats:
** Nàvel, tipus de taronja
* Toponímia:
** Navel (Viver i Serrateix), masia pertanyent al municipi de Viver i Serrateix, a tocar del terme de Cardona
** Molí de Navel, molí fariner d'estil gòtic, situat prop de la masia de Navel
** Riera de Navel, riera afluent del riu Cardener
** Sant Vicenç de Navel, església romànica a tocar de la masia de Navel
# Nefer (faraó)

Nefer (segle XXVI aC - valor desconegut) va ser un faraó egipci que va regnar durant dos anys, un mes i un dia. Van ser els anys 2197-2193 aC, segons el Papir de Torí, encara que va regnar durant el regnat de Pepi II.
El mot nefer és la paraula egípcia que s'utilitzà per simbolitzar la bellesa i la bondat. La traducció exacta de la paraula al català és bell per dins i per fora.
# Quaquerns

Els quaquerns (en llatí quaquerni), als que Plini el Vell anomena querquerns, eren un poble del nord-oest de la Tarraconense, una subdivisió dels galaics bràcars. Claudi Ptolemeu els anomena Κουακερνοί ("kouakernoi").

## Referències

* ↑ Smith, William (ed.). «Querquerni». Dictionary of Greek and Roman Geography (1854). [Consulta: 21 febrer 2021].
# Quantitatiu

Els quantitatius, en lingüística, són quantificadors que expressen quantitat però que, a diferència dels numerals no ho fan d'una manera exacta, sinó que designen un valor en una gradació compresa entre l'absència (gens, gota) fins a una quantitat elevada (molt, força) o excessiva (massa).
Des d'un punt de vista morfològic, poden ser variables o invariables, tant pel que fa al nombre (singular, plural) com al gènere (masculí, femení):

## Invariables

* Massa: La Maria té massa problemes
* Força: Hi ha força peticions d'ingrés
* Prou (de): No hi haurà prou diners per pagar el deute
* Més (de): Les sabates estan més netes
* Menys (de): Cada vegada tenim menys temps
* Gens (de): No tinc gens (de) fred

## Variables

* Bastant (de), bastants (de): Ahir vau fer bastant feina
* Gaire (de), gaires (de): Aquesta setmana no han arribat gaires comandes
* Quant, quanta, quants, quantes: Quants dies falten per al teu aniversari?
* Tant, tanta, tants, tantes: Tinc tanta gana que em menjaria un bou
* Molt, molta, molts, moltes: Avui fa molt (de) fred
* Poc, poca, pocs, poques: Fa pocs dies que sóc aquí

## Referències

* ↑ IEC - Gramàtica, pàg. 638.
* ↑ IEC - Gramàtica, pàg. 639.

## Bibliografia

* Institut d'Estudis Catalans. «17.3 Els quantitatius». A: Gramàtica de la llengua catalana. Barcelona: Institut d'Estudis Catalans, 2016, p. 638-646. ISBN 9788499653167.
# Quapaw

Quapaw, o arkansas és una llengua siouan parlada pels quapaws, originalment d'una regió a l'actual estat d'Arkansas, en la desembocadura del riu del mateix nom. També és parlat a Oklahoma. És molt similar a les altres llengües dhegiha: kansa, omaha–ponca i osage.

## Documentació escrita

El quapaw està ben documentat en les notes de camp i publicacions de molts individus, incloent en 1827 per George Izard, 1882 per Lewis F. Hadley, del lingüista del segle xix James Owen Dorsey, en 1940 per Frank T. Siebert, i en la dècada de 1970 per Robert Rankin.

## Revitalització

Ardina Moore ensenya la llengua quapaw a membres de la tribu. Pel 2012 hi ha disponibles online i en DVD lliçons de llengua quapaw.
Un lèxic d'àudio online de llengua quapaw està disponible al lloc web allotjat per la tribu per ajudar a estudiants de l'idioma.
La II Trobada Anyal Dhegiha de 2012 va portar parlants de kansa, quapaw, osage, ponca i omaha junts per compartir les millors pràctiques en la revitalització de la llengua.

## Notes

* ↑ Cens dels EUA de 2000, 69 a Arkansas i 4 a Oklahoma
* 1 2 "Quapaw Language." Quapaw Tribe of Oklahoma. Retrieved 9 Dec 2013.
* ↑ «Dhegiha Gathering Agenda, 2012». Arxivat de l'original el 2013-06-06. [Consulta: 22 setembre 2012].

## Bibliografia

* (anglès) Rankin, Robert L., A Quapaw Vocabulary, Kansas Working Papers in Linguistics, vol.7, pp. 125-152, 1982.
* (anglès) Rankin, Robert L., Quapaw, Native Languages of the Southeastern United States, (editors, Heather K. Hardy i Janine Scancarelli), pp. 454-498, Lincoln, University of Nebraska Press, 2005 ISBN 0-8032-4235-2.

## Enllaços externs

* Quapaw lexicon, Quapaw Tribe of Oklahoma
* Quapaw Indian Language (Alkansea, Arkansas, Ogahpah, Kwapa)
* Quapaw Language Reference (Google doc)
* OLAC resources in and about the Quapaw language
* James Owen Dorsey; Francis La Flesche The Degiha language. Govt. Printing Office, 1890 [Consulta: 25 agost 2012].
# Pōmare III

Pōmare III, rei de Tahití (25 de juny de 1820 - 8 de gener de 1827) fou un monarca del Regne de Tahití entre 1821 i 1827.
A l'edat d'un any, Teriʻi-ta-ria es convertí en el tercer sobirà de la dinastia Pōmare després de la mort del seu pare, Pōmare II. La cerimònia d'investidura, organitzada pels missioners amb la presència de 8.000 persones, no es va fer fins al 1824. A causa de la seva minoria d'edat, es va organitzar un consell de regència que assumí el poder fins que Pōmare II fos adult. Eren regents Pōmare Vahine, la seva mare, i Paiti, el cap del districte de Porionu’u. Però el poder real era en mans dels missioners anglesos, primer Henry Nott i després John Orsmond, fins al punt que Pōmare III només parlava anglès. La seva prematura mort el 1827 portà ’Aimata, la seva germana de 14 anys al tron amb el nom de Pōmare IV.

## Vegeu també

* Polinèsia Francesa

## Enllaços externs

* La família reial de Tahití (anglès)
# Pōmare V

Pōmare V, rei de Tahití (3 de novembre de 1839 - 12 de juny de 1891) fou el darrer monarca del Regne de Tahití, entre 1877 i 1880, any en el qual fou forçat a abdicar per pressió francesa, que acabà incorporant el 1880 Tahití a França com a colònia.
Fill de la reina Pōmare IV, nasqué amb el nom de Teri’i Tari’a Te-rā-tane. Es convertí en príncep hereu (Ari’i-arue) el 1855, arran de la mort del seu germà gran al 13 de maig del mateix any. Amb la mort de la seva mare la reina al 17 de setembre de 1877 accedí al tron tahitià, després de la cerimònia que se celebrà a Pape’ete al 24 de setembre del mateix any. Al llarg de la seva vida, Pōmare V es casà dos cops: la primera vegada l'11 de novembre de 1857 amb Te-mā-ri’i-a-Te-uru-ra’i Ma’i-hara Te-uhe, Ari’i-rahi de Huahine de la qual es divorcià el 5 d'agost de 1861, i la segona vegada al 28 de gener de 1875 amb Joanna Mara’u-Ta’aroa Te-pa’u Salmon (coneguda com la reina Mara’u). D'aquesta darrera muller també se'n divorcià al 25 de gener de 1888. Les discussions entre Pōmare V i Mara’u, que tenia catorze anys quan es va casar, eren públiques i sonades. Aviat es van separar i es van tornar a ajuntar diverses vegades fins i tot un cop divorciats. El rei va repudiar els dos fills més petits i la reina va negar la paternitat del fill més gran. Com a resultat, la línia successòria és molt confusa.
El regnat de Pōmare V culminà l'intervencionisme colonial francès. Ja amb la seva mare, França havia aconseguit d'erigir-se protector del regne (en forma de protectorat). L'annexió com a colònia no havia de tardar a arribar. La debilitat dels governs locals i, sobretot, dels monarques de la casa Pōmare afavoria l'augment del poder francès. Al 29 de juny de 1880 es consumà l'intervencionisme francès amb la incorporació del regne de Tahití i les seves dependències com a colònia francesa. El rei Pōmare V cedí a les pressions franceses amb una gran facilitat, la qual cosa palesa la fragilitat del monarca, a més de la seva impotència davant la força imperialista de França. El rei abdicat rebé la Legió d'Honor francesa com a reconeixement per a la seva submissió a França i conservà un certa posició social dins Tahití, per bé que no tenia cap mena de poder. El 1891 fou trobat mort al palau reial, segurament a causa de l'alcoholisme que patia el monarca. Fou enterrat al mausoleu del rei a ’Arue, Tahití. Al seu testament va manar que damunt la tomba li posessin una ampolla d'anís Pernod, beguda a la qual era molt aficionat. Com que fou trobat massa irreverent, es va substituir l'ampolla de Pernod per una de Bénédictine, més suau i monacal.

## Galeria

* Palau de Pōmare V
* Tomba de Pōmare V, amb una ampolla de Bénédictine al damunt

## Vegeu també

* Polinèsia Francesa

## Enllaços externs

* La família reial de Tahití (anglès)
# Płomjo

Płomjo (Flama) és una revista mensual infantil editada en alt sòrab per les publicacions de Domowina. Està dirigit no sols als nens de parla materna sòrab, sinó també a aquells que assisteixen a les classes del projecte Witaj per a aprendre en sòrab, ja que hi ha texts amb ajuda per a aprendre vocabulari. L'equivalent en baix sòrab és Płomje.
De 1952 a 1955 es va fer càrrec de la seva publicació la Joventut Lliure Alemanya (FJD) del districte de Dresde, i des de 1955 el comitè central de la FJD. La freqüència aleshores era de dos cops al mes. El seu tiratge el 2004 era de 1.600 exemplars el 2004, mentre que el de Płomje és de 850 exemplars.

## Referències

* ↑ Segon informe enviat per la República Federal Alemanya sobre l'article 25.2 de la Convenció Marc del Consell d'Europa per a la Protecció de les Minories Nacionals (rebut el 13 d'abril de 2005) - Annexes: Printmedien des sorbischen Volkes, Seite 19

## Fonts

* Manfred Thiemann: Ein kleines Lexikon - Sorben/Serbja. Domowina-Verlag, Bautzen 1989, ISBN 3-7420-0405-0
# Base Bellingshausen

La Base Bellingshausen (en rus: Беллинсгаузен) és una base antàrtica permanent. Rep el seu nom en honor del mariner rus, Faddey Faddeevich Bellingshausen. Es troba a la badia Fildes (Maxwell), península Fildes, a la part oest de l'illa Rei Jordi, Illes Shetland del Sud.
Les seves coordenades geográficques són: 62° 11′ 47″ S, 58° 57′ 39″ O﻿ / ﻿62.19639°S,58.96083°O﻿ / -62.19639; -58.96083 i es troba a 15,8 msnm, a 100 metres del mar i només a 100 metres a l'est de la base xilena President Eduardo Frei, en un terreny que està lliure de gel permanent.
La base va ser inaugurada, en època de la Unió Soviètica, el 22 de febrer de 1968, i des d'aleshores opera de manera continuada.
La seva població màxima, a l'estiu, és d'unes 38 personas i a l'hivern d'unes 25. Prop de la base es troba l'església ortodoxa russa de la Santa Trinitat, l'església ortodoxa més gran de l'Antàrtida. La base ocupa una àrea total de 800 x 600 m, compta amb 14 edificacions o mòduls, amb una zona total construïda de 25.236 m², 324 m² dels quals són habitacionals.
Els estudis científics que s'hi fan són de monotoritzar dades ambientalsl, geodèsia i cartografia (des de 1970), observacions geomagnètiques (des de 1969), glaciologia continental (des de 1969), glaciologia del gel marí (des de 1968), biologia humana (des de 1968), observacions ionosfèriques i d'aurores polars (des de 1978), observacions meteorològiques (des de 1968), geologia i geofísica en terreny i biologia terrestre.
La base es troba en una zona relativament càlida d el'Antàrtida: la temperatura mitjana d'agost (el mes més fred) és de -6,8°С, i la del mes més càlid (febrer) és de +1,1°С. Per això els residents russos, humorísticament, han donat a la base Bellingshausen el sobrenom de kurort (en rus: курорт): que significa base termal.

## Referències

* ↑ Первый православный храм в Антарктиде - descripció de l'esglésis
* ↑ Троицкий храм Arxivat 2006-06-29 a Wayback Machine. - història de l'esglésis (en rus)

## Enllaços externs

* Web oficial Arctic and Antarctic Research Institute Arxivat 1998-07-13 a Wayback Machine. (anglès)
* Base Bellingshausen Arxivat 2004-04-16 a Wayback Machine. (anglès)
* COMNAP Antarctic Facilities Arxivat 2008-04-24 a Wayback Machine. (anglès)
* COMNAP Antarctic Facilities Map Arxivat 2011-02-20 a Wayback Machine. (anglès)
# Essex (Vermont)

Essex és una població dels Estats Units a l'estat de Vermont. Segons el cens del 2000 tenia 18.626 habitants.

## Demografia

Segons el cens del 2000, Essex tenia 18.626 habitants, 7.013 habitatges, i 5.014 famílies. La densitat de població era de 184,4 habitants per km².
Dels 7.013 habitatges en un 38,5% hi vivien nens de menys de 18 anys, en un 59,7% hi vivien parelles casades, en un 8,8% dones solteres, i en un 28,5% no eren unitats familiars. En el 21,7% dels habitatges hi vivien persones soles el 5,5% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,62 i el nombre mitjà de persones que vivien en cada família era de 3,09.
Per edats la població es repartia de la següent manera: un 27,9% tenia menys de 18 anys, un 6,8% entre 18 i 24, un 32,5% entre 25 i 44, un 24,6% de 45 a 60 i un 8,2% 65 anys o més.
L'edat mediana era de 36 anys. Per cada 100 dones de 18 o més anys hi havia 94,8 homes.
La renda mediana per habitatge era de 58.441 $ i la renda mediana per família de 65.794 $. Els homes tenien una renda mediana de 45.428 $ mentre que les dones 27.426 $. La renda per capita de la població era de 25.854 $. Entorn de l'1,8% de les famílies i el 2,6% de la població estaven per davall del llindar de pobresa.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Essex». American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 13 agost 2010].
* ↑ «Geographic Comparison Table- Essex». American Fact Finder. Oficina del Cens dels Estats Units, 12-01-2010.
# Lieja-Bastogne-Lieja 1927

La Lieja-Bastogne-Lieja 1927 fou la 17a edició de la clàssica ciclista Lieja-Bastogne-Lieja. Es va disputar el 10 d'abril de 1927 sobre un recorregut de 231 km i fou guanyada pel belga Maurice Raes, que s'imposà a l'esprint en un gran grup que arribà a meta plegats. Els també belgues Jean Hans i Joseph Siquet completaren el podi en arribar a poc més d'un minut. Es desconeix la posició exacta dels ciclistes classificats entre la siena i vint-i-dosena posició.

## Classificació final

| | Ciclista | Equip | Temps |
| 1 | Maurice Raes (BEL) | | 8h 15' 39" |
| 2 | Jean Hans (BEL) | | m. t. |
| 3 | Joseph Siquet (BEL) | Wonder | m. t. |
| 4 | Auguste Van Haelter (BEL) | | m. t. |
| 5 | Alexis Macar (BEL) | | m. t. |

## Referències

* ↑ «Liège-Bastogne-Liège». cyclebase.nl. [Consulta: 21 abril 2015].
* ↑ «Liège - Bastogne - Liège». sitiodeciclismo.net. [Consulta: 21 abril 2015].
* ↑ «Liège-Bastogne-Liège». museociclismo.it. [Consulta: 21 abril 2015].

## Enllaços externs

* Lloc web oficial (francès)(anglès)
# Mikhailo Kononenko

Mikhailo Mikhàilovitx Kononenko (en ucraïnès Михайло Михайлович Кононенко; Txerníhiv, 30 d'octubre de 1987) és un ciclista ucraïnès, professional des del 2007 i que actualment milita a l'equip Salcano–Sakarya. Del seu palmarès destaca el Campionat nacional en ruta del 2015.

## Palmarès

* 2008
** 1r al Mainfranken-Tour
** Vencedor d'una etapa al Memorial Coronel Skopenko
* 2009
** Campió d'Ucraïna sub-23 en contrarellotge
* 2010
** Vencedor d'una etapa al Gran Premi d'Adiguèsia
* 2011
** Vencedor d'una etapa a la Volta a Eslovàquia
* 2012
** Vencedor d'una etapa al Gran Premi de Sotxi
* 2013
** 1r a la Race Horizon Park II
* 2014
** 1r a la Race Horizon Park II
** Vencedor d'una etapa a la Volta al llac Qinghai
** Vencedor de 2 etapes al Baltic Chain Tour
* 2015
** Campió d'Ucraïna en ruta
** 1r al Memorial Oleg Diatxenko
** 1r al Horizon Park Classic
** Vencedor d'una etapa als Cinc anells de Moscou
** Vencedor d'una etapa al Tour de Mersin
* 2016
** 1r al Memorial Roman Siemiński
** 1r al Horizon Park Classic
* 2017
** 1r al Horizon Park Race for Peace
** 1r l'Odessa Grand Prix
** Vencedor d'una etapa a la Volta al llac Qinghai
** Vencedor d'una etapa al Tour de Fuzhou
* 2018
** Vencedor d'una etapa al Tour de Fuzhou
* 2019
** Vencedor d'una etapa a la Volta a la Xina I
** Vencedor d'una etapa al Tour de Quanzhou Bay
* 2020
** Campió d'Ucraïna en ruta
** Campió d'Ucraïna en contrarellotge
** 1r al Gran Premi Capadòcia
** 1r al Gran Premi Central Anatòlia
* 2021
** Campió d'Ucraïna en contrarellotge
** 1r al Gran Premi Develi
* 2022
** 1r al Gran Premi Kapuzbaşı
** 1r al Tour de Sakarya i vencedor d'una etapa

## Referències

* ↑ «Salcano Sakarya BB». UCI.org. Union Cycliste Internationale. Arxivat de l'original el 24 febrer 2021. [Consulta: 24 febrer 2021].

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
# Ezme

Ezme literalment significa "aixafat" en turc i s'utilitza per a anomenar certs menjars (també dolços) de tipus paté. Plats amb el nom Ezme inclouen:
* Acılı ezme - salsa o meze picant
* Badem ezmesi - pasta d'ametlla
* Balık ezmesi - paté de peix
* Zeytin ezmesi - paté de olives
# Villalba de la Loma

Villalba de la Loma és un municipi de la província de Valladolid a la comunitat autònoma espanyola de Castella i Lleó. El 2023 tenia 62 habitants.

## Referències

* ↑ «Castilla y León (Spain): Municipalities in Provinces» (en anglès), 3 gener 2024. [Consulta: 14 juliol 2024].
# Capranica

Capranica és un municipi de la província italiana de Viterbo, dins de la regió del Laci. El poble té uns 5.600 habitants i se situa a 27 km de la capital de província i a prop d'una hora amb cotxe respecte de Roma.
Capranica està travessada per la Via Francígena.

## Agermanament

L'any 2002 la vila de Capranica es va agermanar amb la ciutat catalana de Ripoll (El Ripollès).
# Cantó de Tolosa-13

El cantó de Tolosa-13 és un cantó francès del departament de l'Alta Garona, a la regió d'Occitània. Està inclòs al districte de Tolosa, està format pel municipi de Colomièrs i una part del municipi que és cap del cantó i de la prefectura Tolosa de Llenguadoc.

## Vegeu també

* Cantons de l'Alta Garona